**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL KONTROLIUOJAMŲ VIEŠOJO SEKTORIAUS SUBJEKTŲ CENTRALIZUOTO APSKAITOS TVARKYMO**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos finansinės apskaitos įstatymo 16 straipsnio 1 dalies 2 punktu, Plungės rajono savivaldybės taryba n u s p r e n d ž i a:

1. Tvarkyti sprendimo priede išvardytų kontroliuojamų viešojo sektoriaus subjektų apskaitą centralizuotai.

2. Įpareigoti VšĮ Plungės bendruomenės centro ir VšĮ Plungės atviro jaunimo centro vadovus pasirašyti su Plungės paslaugų ir švietimo pagalbos centru apskaitos tvarkymo sutartis tvarkyti apskaitą nuo 2024 m. kovo 1 d.

3. Pripažinti netekusiu galios Plungės rajono savivaldybės tarybos 2018 m. kovo 29 d. sprendimą Nr. T1-31 „Dėl biudžetinių įstaigų centralizuoto buhalterinės apskaitos tvarkymo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vedėja Daiva Mažeikienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KONTROLIUOJAMŲ VIEŠOJO SEKTORIAUS SUBJEKTŲ CENTRALIZUOTO APSKAITOS TVARKYMO“**

2023 m. gruodžio 5 d.

Plungė

**1. Parengto sprendimo projekto tikslai, uždaviniai.**

VšĮ Plungės bendruomenės centro ir VšĮ Plungės atviro jaunimo centro apskaita nuo 2024 m. kovo 1 d. bus tvarkoma centralizuotai Plungės paslaugų ir švietimo pagalbos centre.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos finansinės apskaitos įstatymo 16 straipsnio 1 dalies 2 punktu.

**3. Kodėl būtina priimti sprendimą, kokių pozityvių rezultatų laukiama.**

VšĮ Plungės bendruomenės centras kreipėsi, kad apskaita būtų tvarkomai centralizuotai.

Savivaldybės kontroliuojamų viešojo sektoriaus subjektų apskaita tvarkoma ta pačia „MyLOBster“ apskaitos programa. Tvarkant apskaitą centralizuotai išsisprendžia finansistų pavadavimo klausimas, gerėja išlaidų kontrolė ir valdymas.

**4. Lėšų poreikis ir finansavimo šaltiniai.**

Nėra, nes esami etatai įstaigose perkeliami į Plungės paslaugų ir švietimo pagalbos centrą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir VšĮ Plungės bendruomenės centro.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

VšĮ „Plungės bendruomenės centrui, VšĮ Plungės atviro jaunimo centrui, Plungės paslaugų ir švietimo pagalbos centrui.

**11. Kita svarbi informacija.**

Nėra.

Rengėja

Finansų ir biudžeto skyriaus vedėja Daiva Mažeikienė